تولپار

تولپار، (باشقیردجا: толпар، قازاخجا: тұлпар، تاتارجا: тулпар، قیرغیزجا: тулпар، تورکییه و آذربایجان تورکجه‌سینده: Tulpar) — تورک و آلتای میفولوژیسینده آدی چکیلن قانادلی اوچان آت، پئقاس (یونان میفولوژیسی) ایله بنزردیر. قیرغیزلارین ماناس داستانیندا بو اوچان قانادلی آتلاردان سؤز ائدیلیر. آرخئولوژی قازینتی‌لار نتیجه‌سینده قازاخیستاندا کشف ائدیلن کورقاندا اولان قیزیل گئییملی آدام آدلی تاپینتینین باشلیغیندا تولپار فیقورو واردیر. آذربایجان کوراوغلو داستانیندا قیرات و دورات تولپارین (دنیز آتی) نسلیندن گلیر.Türk Mitolojisinde Kurtarıcı At Tulpar

تولپارین آدی، تورک و آلتای میفولوژی‌لرینده کئچر. عمومیتله آغ و یا قارا (تک بویالی) بیر آت اولا‌راق تصویر اولونور. آغ قانادلاری واردیر و کودای (تانری) طرفین‌دن قهرمان‌لارا کؤمکچی اولماسی اوچون یارادیلمیشدیر. دونیانین ان اوزون داستانی اولان قیرغیزلارین ماناس داستانیندا، ماناسین مشهور دؤیوشچولری‌نین سوردوگو قانادلاری ایله کولک‌دن سرعت‌لی قاچدیغی دئییلن افسانوی آتلاردان بحث اولونور. باشقیرد اینانج‌لارینا گؤره قانادلارینی هئچ کیم گؤره بیلمز. تولپار قانادلارینی یالنیز قاران‌لیقدا، بؤیوک مانعه‌لری و مسافه‌لری آشارکن آچار. اگر بیری طرفین‌دن قانادلاری گؤرولسه، تولپارین یوخ اولاجاغینا اینانیرلار. اوسئتین‌لر تولپار، چئچئن‌لر تورپال دئیرلر. قوموق آتا‌لار سؤزونده بئله دئییر.Mitolojilerde Uçan At Motifi ÜzerineKarşılaştırmalı Bir Çalışma

Tulpar yerun birevü buççağunda tapsa da, öz yılkısın tabar.

(Tulpar dünyanın bir başqa küncündə olsa da, öz sürüsünü tapar.)

تولپار یئرون بیرئوو بوچچاغوندا تاپسا دا، اؤز ییلکی‌سین تابار.

(تولپار دونیانین بیر باشقا کونجونده اولسا دا، اؤز سوروسونو تاپار.)

ائتیمولوژی
(تول/یول) کؤکوندن تؤرمیش‌دیر. بو سؤز ده، کئچل، ساچسیز سؤزو ایله علاقه‌لی اولا بیلر. چونکی تورک میفولوژیسینده کئچل آتلارا تئز-تئز راست گلینیر و کئچللیک قهرمان‌لاردا اولدوغو کیمی آتلاردا دا گوجو بیلدیریر. یول سؤزو ایله ده عینی کؤک‌دن گلمه احتیمالی واردیر. تولو سؤزو قدیم آلتای دیلینده قیر رنگی ایفاده ائدیر.

تولپار آتینا آنجاق ایگیدلر، باهادیٛرلار (قهرمان‌لار) و ایگید دؤیوشچولر (توواجا: ماا‌دیر maaaddir، اسکی تورکجه باقاتور Baqatur) مینه بیلر. تورک افسانه‌لرینه گؤره، بو آتا یالنیز اوریی و بدنی گوجلو اولانلار صاحب اولا بیلر. تولپار آدلانان قانادلی تورک آتلارینا مثال اولا‌راق آلپامیشین بایشوباری، قوبلاندین تایبورولو، ار تارگی‌نین قاراکاسکاسی، کابانبایین کوباسی، بوقیبیین و آکانسئری‌نین کولگر و کاراسئرکه‌سینی، ناوریزبیین آکازووونو، ایساتایین آکتابانینی و س.Gürçay, Serdar. "Mitolojilerde Uçan At Motifi Üzerine Karşılaştırmalı Bir Çalışma", 8 Bahar. Aydın Türklük Bilgisi Dergisi. 14 Ağustos 2024 tarihinde kaynağından

قایناقلار